Laana ŋabbirka to weeyo
puuyndam mum meeɗiino wiide : (Ee Haamaan Mahanam ŋabbirgal mi yaha to Joomiraaɗo Muusa, cikkumi tan ko o penoowo) sura 28, aaya 38.
Ooɗo saha won mbaadi njamndi tafaa, tiiɗeendi mayri ina sowoo tiiɗeendi njamndi ndimri (acier) laabi 100, ndiin njamndi tafiraa ko naanootib, ko e mayri annduɓe to Sappon (Japon) njiɗi tafde looci ummotooɗi Leydi paya weeyo, laana ŋabbinoowa rewa heen so ina yaha weeyo, laana ka ina hattani nawde ko ina abboo e yimɓe 30 laawol gootol, njuuteeki looci jamɗe ɗi maa yah haa 96 000 km dow, ka rewa heen haa to lulnde( wuro) hebornde waɗeede to weeyo .
Pulaar wi’i ko feere mahata huɓeere ! hol no ɗuum wonirta ?
Looci potɗi noon juutde so ndarnaama ala e sago toppitee mbaasa yan’de mbaasa kadi hofaade walla ooñaade, ngam haɗde ɗuum fo, ko haayre seŋatee e ceɓe looci gonɗi to weeyo ɗi, tawde Leydi koko waɗata yiiloo-banngoo, haayre seŋaande e ceɓe nde fooɗata looci ɗi haa portoo loy,
So nde feere waɗaama, fotde yimɓe 30 ina mbaawi yahde to weeyo tawa njoldi ɓurata 200 oro (euros), ɗuum ina weeɓi so waɗdaama e njoldi jooni ( 18 000 oro kala kilogaraam nawaaɗo weeyo).
Ooɗo saha ko laaɗe dampooje nawata yimɓe weeyo, heewaani ko nawata etee eɗe caɗti to tafo e ko waɗatee heen e koɓɓam, yaama ɗo e duuɓi 20 garooji ɗe ngoppee, laaɗe ŋabbirɗe lomtooɗe.
hamadi jah
fuutamedia.com
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn est_Latn cat_Latn